ان الحمد لله تعالى نحمده ونستعين به ونستغفره ونعوذ الله تعالى من شرور انفسنا وسيئات اعمالنا. من يهده الله فلا مضل له ومن يضلل فلا هادي له. اشهد اشهد ان لا اله الا الله وحده لا شريك له. واشهد ان محمدا عبده ورسوله صلى الله عليه واله وسلم
اللهم صلي على محمد وازواجه وذريته وال بيته كما صليت على ال ابراهيم انك حميد مجيد اللهم بارك على محمد وازواجه وذريته وال بيته كما باركت على ال ابراهيم انك حميد مجيد
اما بعد فان اصدق الحديث كلام الله تعالى واحسن الهدى هدى محمد صلى الله عليه واله وسلم وشر الامور محدثة وكل محدثة بدعة وكل بدعة ضلالة وكل ضلالة في النار. ثم اما بعد
كنا بنقول للاخوة عشان الاخوة الجداد ان انت بعد ما بتصلي الصلاة بترفع ولا لأ؟ اول ما اقول السلام عليكم ورحمة الله السلام عليكم ورحمة الله. يبقى الصلاة خلصت فبترفع مش احنا عندنا عقيدة في عقيدة علو الله عز وجل
بحصن ربك يخافون ربهم من فوقهم. من من اسار عقيدة علو الله عز وجل من اسار هزه العقيدة ايه؟ ان الاعمال تصعد اليه من جملة اثارها فانا اشهد ان الاعمال ان الصلاة دلوقتي صلاة العشاء طالعة اهي
وماشية رايحة على فوق شكلها ايه وهي طالعة؟ مش لائقة بالملك ولا لأ؟ فربنا سبحانه وتعالى رزقك ان في شريعة بعد الصلاة انك تقعد تقول استغفر الله استغفر الله تزق الصلاة او تجمل الصلاة اشبه ما يكون كنا ساعتها قلنا الاخوة اشبه ما يكون بصعود روح الميت
لما بيبقى رجل صالح تطلع تلاقي ايه ؟ الملايكة تشمها. ما هزه الريح الطيب فيسمى اجمل اسمائه كان يحبها في الدنيا. يقول له ده ده روح فلان وفلان. او كذلك ما يكون في الصلاة يا ترى هتطلع الصلاة لها عبق ما بين السماء والارض من
ريحيها ولا هتطلع ريحتها تنفر الملايكة؟ لان انا تلاعبت بيا يا ترى هتطلع بيضة ناصعة متلألية ولا هتطلع سودا مزلمة كقطع من الليل مش كده ولا لا؟ عشان كده تقعد تسبح بعديها. طب الكلام ده كلام شعوري ولا كلام عليه دليل؟ عليه دليل ايه
حد فاكر قلنا ديلو ايه ساعتها لأ مش موضوع العلو ما هو ده احسنت احاديث ذو اليدين. حديث ذو اليدين ده يا اخوة ان النبي صلى الله عليه وسلم صلى صلاة رباعية ركعتين. فجلس
مغضبا عليه الصلاة والسلام. وقلنا جلس مغضبا ليه؟ هو ما يعرفش انه انه صلى اربعة اتنين. مش كده؟ لان لما زو اليدين قال له التفت الصحابة وقال صدقة النبي ما كانش عارف عليه الصلاة والسلام. امال كان قاعد مغضب ليه؟ قال بعض اهل العلم في تفسير هذا الاثر انه صلى الله عليه وسلم شعر ان في الصلاة شيء لا يعرفه
استفدنا ايه من التأويل ده للعلماء؟ انه لازم يكون بينك وبين الصلاة اتساق. بحيس ان شكلها دي مش العشاء بتاعتها بس في ايه؟ مش عارف. بس دي مش العشق اللي بصليها. ده مش ركوع. ده مش سجود. بينك وبينها معرفة
فجلس مغضبا عليه الصلاة والسلام. طبعا فيه تأويل تاني قلنا وقتها ان هزا التأويل لا نقبله. اللي هو تأويل ايه؟ الامام القاري رحمه الله قال هو عليه الصلاة والسلام خرج من بيته مغضبا فلم يزل عليه اسر الغضب حتى انتهى من الصلاة. قلنا ازا كان احنا احاد الناس الضعيفة لما بيخش يصلي بيروق
صح ولا لأ؟ يبقى النبي عليه الصلاة والسلام اللي قال آآ اللي كان بيقول عليه الصلاة والسلام ارحنا بها يا بلال صح؟ ارحنا بها بعض اهل العلم وبعضهم يضاعفه. كان اذا حزبه شيء فزع الى الصلاة. يقوم يخرج من يدخل في الصلاة مغضبا ويخرج منها
وضب ما نقدرش نقبل هزا التأويل. مش كده ولا لأ؟ في صفو لنا التأويل الاول. الشاهد ايه؟ ان سيدنا ابو هريرة راوي الحديس قال ايه؟ قال وخرج الايه؟ السر احسنت. وخرج السرعان من المسجد. فلما الصحابة
وسموا حتة اللي خرجوا دول ادوهم اسم يبقى ده معناه ان هم كان هو ده الشيء السائد اللي بيصلي ويمشي؟ لأ اللي الاصل كان بيصلي ويعمل ايه تقعد وفي هزه التسمية نوع تنقص. ولا لأ؟ قال لك خرج الناس المستعجلة. فكأن غالب
الصحابة كانوا ايه؟ كانوا بيقعدوا ما يقومش الا اللي عنده حاجة هو بيسبح في السكة برضه ولا الصحابة كانوا بيسيبوا التسبيح زينا؟ لا بس كان فلزلك لك بعد الصلاة عقيدة
بعد ما بتسلم بعد ما بتسلم لك عقيدة ايه هي العقيدة بقى؟ ان العمل يرفع عقيدة رفع العمل الى الله الشهود رفع العمل الى الله عز وجل. وهو بيرفع انت قاعد تترجى بقى. فتقول من كل قلبك استغفر الله استغفر الله استغفر الله. وانا شايفها
قدامي ما بتطلع وهي السراب بتعرج يا رب استر. زي اللي طلع له نتيجة كده. يا رب استر يا ترى بيتقال لها ايه في السكة؟ يا ترى هيتفتح لها الباب ولا ايه؟ يا ترى
ترضي الله عز وجل ولا لا؟ فقاعد ادشن خلفها واقوم اقرأ اعظم اية في القرآن الله لا اله الا هو مش قال عليه الصلاة والسلام من قرأ اية الكرسي دبر كل صلاة لا يمنعه من الجنة الا الموت. فيقوم
يقوم يقرأ دي كل ده بتقرأه بمشاعرك فانا مش فاضي اني ابص للي جنبي ولا اسلم على اللي جنبي ولا اعمل حاجة. اللهم متعنا بالتوحيد. التوحيد ايها الاخوة وخطر ببالي حصل لي كده موقفين وانا جاي خاطرين وانا جاي. صليت في مسجد في السكة وانا جاي لكم في جنب منه قهوة وشغالين الاغاني
اتضايقت وانا في الصلاة كده. مشغلينها كده ليه؟ وقع في نفسي لو الراجل حط المايك اللي برة شغله الميكروفون الناس طبعها كده لما تسمع الصلاة بيروحوا موقفين الاغاني. وكنا نعرف نصلي. انما يعني واخذتني كده لهوينة فشيء نطق
ومن داخلي وقال لي ما انت لو بتصلي عدل مش هتسمع الاغاني. قال لها انت بتصلي عوج في ودنك. ودنك مع الاغاني. فقلت والله صحيح طلع جوايا واحد شيخ. طلع بيتكلم صح. قلت اه والله صحيح. ففعلا لما تجهد انك تركز
تلاقي نفسك ما بقتش مع الاغاني فعلا. فاوصيكم ونفسي بالصلاة. الصلاة خير موضوع. نسأل الله عز وجل ان اجعلنا من مقيمي الصلاة. امين. الشيء الساني ايها الاخوة وانا قاعد افكر في حديث الرجل المتوكل الاسرائيلي اللي احنا مشتاقين اليه بقى لنا فترة ده وما قلناهوش
وبناء على مش هنقوله كمان النهاردة ولا ايه؟ ان هذا الرجل شفت اسماء الله الحسنى متواردة على لسانه ازاي بيقول له ائتني بشهيد يشهد لك قال له كفى بالله شهيدا. وبعدين لما كلم ربنا سبحانه وتعالى قال له ايه؟ قال آآ
ااي ربي انه قد اعطاني المال وقلت لا وقال ائتني بشهيد فقلت كفى بالله شهيدا فرضي بك. استحضار اسم الشهيد واسم الكفيل. هو اسم الشهيد واسم الكفيل متباينين ولا لا؟ الشهيد سبحانه وتعالى الذي لا يغيب عنه غائبة. مش كده
عالم الغيب والشهادة. شاهدوا كل شيء. يعلم كل شيء. يكشف له كل شيء. انما الكفيل الذي يضمن لك الكفاية. والوكيل الذي يضمن لك وصول الشيء اليك توحد. لا اله الا الله. مش كده ولا لأ؟ طب ايه اللي دخل موضوع الشهيد؟ شف الاسمين متباينين ازاي؟ لكن الرجل مستحضر الاسماء الحسنى. تعرفوا ايه بقى اللي
خطر في بالي لما لما من هذا الحديث لان حديس في دماغي قوي يعني في الحقيقة بقى لي حوالي سنة وانا ملحوس بالحديس ده. عارف ايه اللي خطر في دماغي؟ قلت لواحد
نجيب لوحة من اسماء الله الحسنى لوحة كده مكتوب عليها اسماء الحسنى ويحطها في حتة ويقعد في وشها. قلت لنفسي كده يعني لو عملت كده وحطيت الاسماء الحسنى قدامك كده الاسماء اللي هي اللي في المشورة يعني السابتة يعني عشان ما حدش يقول لي بس هتجيب ايه الاسماء السابتة اللي تعجبكم يعني
عشان ما طلعناش من الموضوع. ونحطها قدامنا نكتبها كده بخط جميل ونحطها قدامنا وتقعد كده مع الاسماء وتنظر في الاسماء كل ليلة. تقعد على كرسي الانتريه كده وتنجدع وجنبك كوباية الشاي وتقعد وتقعد تستعرض
اسماء الله الحسنى. تبقى دايما حاضرة عندك زي ما الراجل ده كانت ايه؟ كانت حاضرة عنده. عارفين والله يا اخوة وانا بتخيل الموضع ده احسسته بلذة انا ما عملتوش ولا حاجة. بس وانا بتصوره ان ممكن نعمل كده احسست بلذة. عارف لما بتقعد كل يوم كده تسمع كل الاسماء الحسنى كل السابت عندك كل اللي انت كتبته
في اللوحة دي. تفضل تقراه كله كده وتتأمل في وانت بتقراه هتلاقي حاجة نورت معك كده صح؟ يعني آآ مش كل يوم هتقف مسلا عند اسم معين كل يوم هتلاقي حاجة راحت تحس بالكهربا كده حاجة راحت اه حسيت ان انت شببت صرت مشبوه
باسم كل ليلة تعيش في متعة. وايه الموضوع بقى نجربه سويا ونبقى نقول لبعض. نسأل الله عز وجل ان يفهمنا اسماءه وصفاته. وان يمتعنا بتوحيده. وقبل ان ادخل في حديث المتوكل الاسرائيلي وقع في نفسي
نقرا الايات اللي ورد فيها اسم الله الوكيل قلت نقراها كده ايه رأيكم وتعليقين كده وبعدين نخش في حديس المتوكل ولا ايه رأيكم؟ يعني فزكر بالقرآن نقعد نقرا قرآن كده وتدقق دقق في الاسماء دي
ورد اسم الله الوكيل في القرآن اربع عشرة مرة. عارف اسم الله الوكيل عارف يا اخ يا اللي واقف عند الجزم عارف اسم الله الوكيل؟ اربعتاشر مرة ورد في القرآن تصور؟ والله
حاجة يعني بصراحة ملفتة للنزر والله الواحد مش عارف يقول ايه والله يا اخوة. عارف الواحد احيانا بيقف كده عند حتت تعرف لو القلوب كانت تلمح كده اول ما يلمح من التوحيد بارقة تلاقي لسانه لا قادر يتكلم ولا جسمه قادر يقف ولا ولا مشغول بحاجة ولا
كل دماغه تفضى خالص لله بس. وانا هقول لك دلوقتي بعض الاثار كده في الذين كانوا اذا سمعوا اسم الله اهتزوا اول ما يأتي مقام التوحيد لا ينازعه عنده مقام. ابدا. فبيقول اسم اسم الله الوكيل ورد في القرآن اربعتاشر مرة
شوف بقى قال الله عز وجل الذين قال لهم الناس ان الناس قد جمعوا لكم فاخشوا فزادهم ايمانا وقالوا حسبنا الله ونعم الوكيل. حسبنا الله ونعم الوكيل حسبنا الله يعني ايه؟ ان الله عز وجل سيكفينا امرنا. جزاك الله خيرا
وهو الوكيل الذي سيقوم باقامته. يعني ده حصل في غزوة حمراء الاسد يا اخوة. عارفين غزوة حمراء الاسد انتصار الجراح. حمران الاسد خرج الناس مجروحين مع النبي عليه الصلاة والسلام وخرجوا بجرحهم عشان النبي
مقام العقيدة. هو ليه النبي عليه الصلاة والسلام قال في غزوة حمراء الاسد بعد احد على طول الا يخرج معي الا من شهد احدا. طب اللي شهد احد ضل اتعوضه
كلهم متعورين مجروحين جروح كبيرة قوي. اشاد الله بها الذين استجابوا لله والرسول من بعدي ما اصابهم القرح. اتجرحوا واتعوروا تعوير جامد قوي واتضربوا ضرب جامد جدا جدا طيب ليه هم دول بس؟ اراد عليه الصلاة والسلام ان يقول لابي سفيان ومن خلفه ان
جاءت من خطأ عسكري ولم تأتي لاننا شككنا في الله ما حصلش. وعشان كده طالما عقيدتنا سليمة وقلبنا سليم انا خارج لك بالمجروحين اهو. حتى ذكر اهل اثرا يخرب اللب والقلب
كان رجلين كان رجلان من بني عبدالاشهل اخوين اتنين اخوات جرح يوم احد. فلما امر النبي صلى الله عليه وسلم بالخروج الى حمراء الاسد خرج احدهما وكان قد تعافى عن اخيه
شيئا كان جرحه اقل من اخوه شوية شف جرحه اقل كان شكله ايه بقى؟ جرحه كان اقل من اخيه شيء. بيحكي هو بيقول ايه رضي الله عنهما بيقول اخرجت وكنت اخف من اخي؟ فكنت احمله قدر حطة طائل. اللي هو جرحه قليل
واعفى من اخوه شال اخوه على كتفه وكان بيمشي به قد ايه؟ قدر حط الطائر. عارف الطائر اللي ما بيطيرش في عندك تقف في اطار؟ طائر ما بيطيرش اللي هو مش من الناس مش من اللي هو بيطير دائما زي الوز وزي الفراخ
الحاجات دي بتطير صحيح اسمها طيور بس ايه ما بتطيرش زي الحمام كده في يعني الفرخة لما تنزل في الشارع وتنط بتعمل ايه ؟ تنط كده مترين او ده اقصى
انه يشيل اخوه في كتفه مترين. ويحطه تاني مش قادر يشيله تاني. الاتنين دول استجابوا لله والرسول. تصور؟ يحمل احدهما الاخر. فاراد النبي عليه الصلاة والسلام ان يثبت هذا ان مقام العقيدة والقلوب
كما هي وان اضرت بذلك الابدان. فحسبنا الله الله عز وجل سيكفينا امركم. ازاي؟ قال له ما ليش دعوة عشان كده قالوا حسبنا الله يعني الله يكفينا وبعدين قالوا ايه؟ ونعم الوكيل. هيكفينا
ازاي كما شاء انا وكلته. وهو سبحانه وتعالى يدبر بقى. عارف بقى ايه اللي تاعبنا كلنا دلوقتي؟ انك مش عايز تبطل تدمير انك قاعد تحصل وحصل ايه وجرى ايه والنتيجة بقى والمفترض واللي بعد بكرة عشان كده تعبان واعصابك مشدودة دايما ودايما متعصب
يا عم انطرح وسلم. ازا لاح لك امر الله فات امر الله. النتيجة على مين؟ انا ما لي انا اقوم بامر الله فقط. حسبنا الله ونعم الوكيل. انا في الحقيقة ما كنتش عايز اعرج على الايات لان كان
الصراحة ان احنا نقرأ القرآن ان ان نقرأ قرآن بس. ان يبقى في ايات كده وراء بعض تتقري بس. وقوله تعالى وتوكل على الله وكفى بالله وكيلا. وقوله تعالى ذلكم الله ربكم لا اله الا هو
وخالق كل شيء فاعبدوه وهو على كل شيء وكيل. يعني هيحفظ لك كل حاجة على كل شيء وكيل وقوله تعالى انما انت نزير والله على كل شيء وفي قل وكيل اه. ده تليفون من السعودية
التليفون ده بتاع اخ ليكون فيه اتصال مهم ولا حاجة. شف كده. وقوله تعالى انما انت نزير والله على كل شيء وكيل. يعني ايه؟ ادع الى الله وانزر وبعدين ما لكش دعوة هيحصل ايه
ليس لك من الامر شيء. وقوله تعالى فلما اتوه موثقهم قال الله على ما نقول وكيل ابنه الاولاني راح ولا زال بيبكي عليه يعقوب عليه السلام يبكي على يوسف وبعدين قالوا له كمان عاوزين ناخد بنيامين
قال لهم طب نعمل مع بعض عقد والزي يضمن هذا العقد هو الله. عز وجل. انا بقول لك الارتباط بتاع الاسماء الحسنى لما ترتبط بترتبط بالاسماء الحسنى هتلاقي عندك ايه ؟ عندك شيء من الطمأنينة الدائمة. الدائمة. وقول الله عز وجل
واتينا موسى الكتاب وجعلناه هدى لبني اسرائيل مجمل الكتاب ايه؟ الا تتخذوا من دوني قيل اوعى تفكر ان حد هينفعك. الا تتخزوا من دوني وكيلا. وقوله تعالى رب المشرق مغربي لا اله الا هو فاتخزه وكيلا. قال واما الكفيل فقد جاء
ذكره مرة واحدة في القرآن. ليه يا اخوة؟ لان غالب الكفيل تشبه الوكيل. فهزه الايات ايه؟ هي تشبه الحقيقة. في قول الله عز وجل واوفوا بعهد الله اذا عاهدتم ولا تنقضوا الايمان بعد توكيدها وقد جعلتم الله
كفيلا. ان الله يعلم ما تفعلون قال ابو بكر بن العربي رحمه الله ابو بكر ابن العربي المعروف بالالف واللام غير ايه؟ غير ابن عربي قال ابو بكر بن العربي فاذا علمتم معنى الوكيل فلله في زلك منزلته العلياء
احكام تختص به اربعة. بيقول لو عرفت اسم الله الوكيل خد بالك من الاحكام دي اللي طالعة منه. هم هم كلمتين زيادة عن عن الوعد بالقرآن بس الكلام جميل فاردت ان اسمعكه. الاول انفراده بحفز الخلق. سبحانه وتعالى
الثاني انفراده بكفايتهم. عارف الكفاية اللي هي ايه؟ عارفين فاكرين لما كنا بنتكلم عن حديس ربيعة بن كعب؟ الاسلمي النبي عليه الصلاة والسلام حط له وضوء وضوء حط له مية وضوء. فالنبي عليه الصلاة والسلام لقاه سهران طول الليل سهران على الباب عشان
لما يسمع صوت النبي يقول ايه ؟ عايز اتوضأ يقوم داخل عليه موضيه. يحط له الوضوء. تصور؟ فلما رأى منه هزه هزا النبل عليه الصلاة والسلام قال يا ربيعة سلني اي شيء آآ سلني اي شيء اعطيك اياه. فقال يا رسول الله اذا امهلني الى غدا. في رواية
انا هفكر بس وبكرة اجي اقول لك بيقول ربيعة رضي الله عنه ايه؟ قال فلما عدت الى بيتي قلت ان امر دنياي يكفينيه الله عز وجل وانها ستنقضي. وان رزقي لا محالة سيصلني
ويكفيني شفت الفكرة دي فوفق لان يكون رفيق محمد في الجنة. عليه الصلاة والسلام. لما فهم الحتة وان رزقي جاي جاي. لو وقف لك تلاتين الف حد عشان ما يجيش هيجي. سيصل اليك
مش قلنا في الآثار بتاعة التوكل ان بعض الائمة بيرمي اكل القطة لقاها بتجري بسرعة فوجئها بتأكل قطة عميا! اهو كده واحد لقى بقرة طلعت من فاكرين الترس ده الدرس اللي قبل اللي فات. طلعت من البيت بترضع كلاب اعزكم الله ايه اللي جمع البقرة
مع الكلاب وقلت لكم عندنا هنا مقطع انا شفته بعيني مقطع على اسطوانة موجود. لو حد من الاخوة من الاخوة الانترنت يشوفه لنا ده شفته بعيني ده شفته بعيني. ان فهد طلع لقرد اعزكم الله
وخده ببقه كده ونزله من فوق البتاع وراح محوط عليه وقعده دفاية. قرد صغير كده. مع ان الفهد المفروض هتجيبه لنا انت يا محمد؟ اه مش بقى هاته لنا يا محمد
كالام اه. اه كان بياكل امه فعلا صح. تصور كل امه كان كان شرسا على امه خلص على امه وبعدين رقن الولد. طب ده ايه ده؟ خلاص بقى شافها بتولد وانا هفضل اعيد تاني
يا عم موت امه! الفهد بقى كويس وخلاص. الاخوة عليهم حاجات يا اخي. بصراحة حاجة كده شكلت امه بتولد هو في رواية كانت امه كنت مرة زمان والله يا اخوة الناس فعلا آآ صدق رسول
صلى الله عليه وسلم. لما قال على ذو الخويصرة التميمي قال دعني اضرب عنق المنافق. قال لا يتحدث الناس ان محمدا يقتل اصحابه. شف انه فعلا لما يخرج الخبر على ما يوصل لحد المدينة يعدي لحد الحديبية يوصل لمكة يبقى النبي بيدبح الناس في المدينة. مش هيبقى واحد فقط ولا حاجة
كنت شغال في محل جنب منه مدرسة. فلقينا الناس بتجري. فيه ايه يا جماعة؟ قالوا ده فيه بيقولوا فيه في المدرسة عيل وقع في في بلاعة في المدرسة. فبيقول له
وقع في البلاعة. المهم الكلام ده كان الضهر. انتم عارفين يا اخوة لحد المغرب كان الخبر ايه؟ ان خمس عيال وقعوا في البلاعة. والله زي ما باحكي لك كده جبنا بقى حد اللي هو تقريبا كان قريب النازر او النازر نفسه مش فاكر لان ده كان من زمن طويل يعني. حد من اللي هو عنده الخبر الاخير يعني ايه اللي حصل يا عم ده بيقولوا فيه خمسة الا خمسة ولا حاجة
ده عيل وقع وطلعناه. شف وصلناها لحد فين بقوا خمسة هيقولوا لي امي ولدت. ورواية تانية امه ما ولدتش. ده هو كان في بطنها ولما هجم عليها سقطت واتخضت الست الله الله يرحمها بقى ماتت
هو ده اللي خلى سيدنا ربيعة وفق انك تعرف قدر الدنيا ايه وهو ده اللي هتشوفه في الحديس انا آآ يعني عايز اخد الحديس في نسق كده ان الراجل اللي سلف الالف دينار مليون جنيه طلع ما شفتوش صاحبنا بتاع الفلوس؟ قالوا له لأ. ولا قال لهم ابن الحرامي. ولا
ولا زكروا ولا حاجة خالص ما شفتوش انا ما شفتوش. قال له يا رب انا اديت له انا اديت له بك. عشان زكرك عندي. ما معييش ورق في ايدي. انما عظمته
اللهم اخلفني انت رزقتني بالمليون واخلفني مليون تانية اقرضها للناس تاني. وروح بمنتهى الهدوء والطمأنينة. ده حال انسان عرف فقدر الدنيا اللي هو صلاح القلب بقى صلاح القلب ايه؟ الاستعداد. باربعة. اول حاجة تعرف قدر الدنيا وقدر الاخرة. فما تشتريش فاهم
ما تشتريش الفاني بالباقي. قال آآ بعض السلف لو كانت الدنيا زهب ذهبا فان والاخرة خزف خزفا باقيا لاخترنا الخزف الباقي على الزهب الفاني قال فما بالك والدنيا خزف زائل والاخرة زهب باقي. باقي. وهقول لك
كلمتين لحسن البصري دلوقتي زي الفل. يبقى اول شيء تعتقده من اثار اسم الله الوكيل انفراده بحفظ الخلق. كله محفوظ حتى قال بعض اهل العلم ومن اه ما مات ميت الا وقد بره الله بموته. وكان موته خيرا
فان كان كافرا فقد قصر في كفره. يعني بدل ما يبقى كافر عشرين سنة ربنا هيحاسبه هيبقى كافر قد ايه؟ خمستاشر سنة. ازن من ابو عشرين ولا لأ؟ وكل شيء له درجته. في العزاب طبعا اه. وآآ من ومن مات
منى فقد سبق الفتنة. ما كانش يعرف يمكن كان يقعد له سنة كمان يبطل اللهم انا نعوذ بك من الفتن ما ظهر منها وما بطن. زمان ايام سفيان السوري كان بيقول بعض السلف لو كانت نفسي بيدي
في ايدي كده ما اطلقتها لو كنت انا اقدر اموت نفسي نفسي تروح كنت انا قلت لها يلا. وقال هذا زمان يشتهى الموت فيه. فكيف لو رأى زماننا؟ نعوذ بالله من الفتن
تاني ما ظهر منها وما بطن. الشيء الثاني انفراده بكفايتهم رزقك هيجي لك الوكيل وحيكفيك الايه سبحانه وبحمده. الثالث قدرته على ذلك. يعني واحد في آآ في في خم كده هيوصل له رزقه ازاي هيوصل له. بس اصل ما فيش وحصل هيوصل له. لان الله على كل شيء قدير. انت مؤمن بقى بحكاية التعمير
على كل شيء على كل شيء قدير. قال له الخزاين بتاعته طلع فيها ايه؟ شقق. مش كده ولا لأ؟ اه. الرابع ان الامر من خير وشر ونفع وضر كل ذلك حادث بيده. سبحانه وتعالى
اتراه يحب ان يعصى؟ القدري بيقول لخالد ابن معدان. قال له اتراه يحب ان يعصى؟ عشان يقول لي ان المعصية خارجة عن ارادة الله وان العاصي ده عملها من عنده. قال يعني عايز ينزه ربنا فعمل ايه؟ فكأنه شتم ربنا من حيس لا يشعر. فقال له اتراه يحب ان يعصى
فقال له خالد بن عدنان اتراه يعصى قهرا؟ طب فكر اللي بيعمل معصية ده بيعملها؟ ربنا سبحانه وتعالى لا يريده ان يعصي ام هو غلب ارادة ربنا قال لها ابدا. قل من كان في الضلالة فليمدد له الرحمن بتحب الزنا يحوشك عن الزنا تحبه تاني. يا ابني ارجع
يا جدع ارجع مش عايز ترجع ارجع مش عايز ترجع يبقى ايه طب خلاص هتمشي في كل حتة تتكعبل بقى في ايه تتكعبل في موضع تزني فيه نسأل الله عز وجل ان
يكفينا وان يهدينا وان يعافينا. امين يا رب. ومن اثر زلك ايضا كلام لابن العرب الا زال ان يتبرأ من احكام زلك احكام اسم الله الكفيل ان يتبرأ من الامور ان يتبرأ من الامور اليه
لتحصل له حقيقة التوحيد. ويرفع عن نفسه شغب مشقة الوجوب. انك دايما تحدث نفسك ان انا ايه ما اقدرش. انما انا بالله عشان كده الراجل لما راح على البحر اشوف اول ما راح على البحر لقى الموج عالي سلم على طول لانه الموج عالي
ليه بس ده نهار ايه ده بقى اللي احنا فيه ولا حاجة خالص. الموج عالي قال له يا رب سألني بك وانا ما عنديش. السبب اللي شايفه مشروع دلوقتي الخشبة دي. وراح راميها
ان تعلم انك لا تستطيع مش لا تستطيع ان ما تعملش. انك بتعمل كسبب. كسبب في الجملة سبب لان الله امرك بهذا اما الذي يوفق ويخذل فهو الله ولكن كره الله انبعاثهم فثبطهم قائم الوقوف
قوت وكل حاجة ومع زلك مش هتعمل. كره الله انبعاثهم فثبطهم. الحكم الثاني الا اكثر ما يسأل فان الوكيل غني. سبحانه وبحمده. قال النبي صلى الله عليه وسلم اذا سألتم الله فاسألوه
ان سألتم الله الجنة فاسألوه الفردوس فانه اعلى الجنة. واوسط الجنة يعني افضلها وسقفه. عرش الرحمن الرحمن سبحانه وتعالى. ولهذا قيل من علامة التوحيد كثرة العيال على بساط توكل شفتم الحتة دي؟ بينجب ولا لا فيه بقى حكاية حسنين ومحمدين ولا الموضوع ده
انما هو ده هو كان بيتفتح لي قناة في البيت لما جه عيل تاني بقى ايه بقوا قناتين. مع زوجتك بقوا ستة. الحكم الثالث انك اذا علمت ان وكيلك غني
وفي قادر مليء مليء يعني ايه؟ معه. قال النبي صلى الله عليه وسلم وازا احيل احدكم الى مليء فليحل. يعني انا انت لك عندي قرشين وانا دلوقتي يا باشا مش معي. فجه اخ قال لي حسد عنك. اقوم انا اقول لك طب رح للاخ فلان هو يسد لك
ما تقوليش لا انا اتفقت معك واتنشنش بقى. تقوم ده من حسن الخلق. تقوم تقول خلاص تعمل معه هو تمضي معه هو فملئ يعني ايه؟ غني. معه عليه الصلاة والسلام سبحانه وتعالى بكثرة. فاذا علمت ان
وكيلك غني وفي قادر مليء فاعرض عن دنياك واقبل على عبادتي عبادة من يتولاك قال غير ابي بكر ونضيف بان الوكيل يكون قادرا على القيام بامر موكله في وقت وقت وعاجزا عنه في وقت اخر. هو اسم الله الوكيل مشترك بين العباد وبين ربنا ولا هو اسم لا يقال الا لله فقط
لا مشترك ممكن انا اقول لواحد يقول لك مين وكيلك؟ مش كده؟ بس كل وكيل يكون وكيلا في باب دون اخر. انما وكيل في كل شيء هو الله عز وجل. على كل شيء حفيظ. فتجد النقص من الناس كده. وممكن الوكيل بتاعك يضيعك. مش كده
الامام محمد بن الحسن الشيباني جاب بيت لقى بيت مهجور كده راح مزبطه آآ واشتراه وخده وقعد فيه وقال انا عايز الف كتاب الجامع الكبير فعايز افضله خالص. فقال لاهل بيته انتم تجيبوا لي الغدا والعشاء كانوا بياكلوا مرتين يعني. قال لهم تجيبوا لي الغدا والعشاء
بس لو شعري طول زيادة عن لازم هاتوا الحلاق هنا. وانا قاعدة اكتب واصنف وادرس وهو يروح ماسك شعري يحلقه لي وانا قاعد كده. واتوني بوضوئي يعني كل ما يحين الصلاة تؤزن الاقيكم داخلين علي بالمية تقولوا لي خد اتوضأ عايز اركز في الكتاب خالص
وهو قاعد فوجئ لقى واحد واقف قدامه ووكل بامواله وكيلا. قال له انت يا وكيلي وتوكيل عام. بص لقى واحد واقف قدامه قال له انت مين قال له انا صاحب البيت اللي انت قاعد فيه ده. ده بيتي. قال له ما هو وكيلك باعه لي. تصور
قل لي اه اتصور اوي ده احنا مليانين نصب دلوقتي. فالوكيل ممكن كمان يقل معك ولا يعمل. اما الذي اما وكيلك في كل شيء دون عجز عن اي شيء. والزي لا يطاوله شيء مع تمام الوفاء
هو الله عز وجل بس فقط ما حدش تاني. فازا رأيت النقص في الناس فوحد الله. اول ما تلاقي حد باع وده نصب على ده وده ما عرفش يقوم شال له قضية وما عرفش يخلص الموضوع وموكله ومعلش يخلص العملية وكله في حاجة معلش يبيعها اول ما تشوف كده تقول ايه
اشهد ان لا اله الا الله ما وكلته في شيء الا انجزه لي. سبحانه وتعالى فالوكيل عاجز في امر وقادر في امر غني في وقت وفقير في اخر عالم بشيء وجاهل بغيره
حي في وقت وميت في غيره. والله جل شأنه يتعالى عن زلك كله. كما قال الله تعالى وتوكل على الله وكفى بالله وكيلا. وقال تعالى ولله غيب السماوات والارض واليه يرجع الامر. كله فاعبده وتوكل عليه وما ربك
غافل عما تعملون. اسم الله الوكيل واحكام الوكالة. حديس المتوكل الاسرائيلي عجيبة كل اسرائيل. فاضل لها ربع ساعة. ممكن اقراه بس تروحوا المرة الجاية. نقرأه قراءة. عن ابي هريرة رضي الله عنه. الحديس ده في الصحيحين وغيرهما. عن ابي هريرة رضي الله عنه
عن رسول الله صلى الله عليه وسلم انه ذكر رجلا من بني اسرائيل. سأل بعض بني اسرائيل ان يسلفه الف دينار فقال ائتني بالشهداء اشهدهم. فقال كفى بالله شهيدا. قال فاتني بالكفيل. قال كفى بالله كفيلا
قال صدقت فدفعها اليه. الى اجل مسمى. فخرج في البحر فقضى حاجته ثم التمس مركبا يركبها يقدم عليها للاجل الذي اجله فلم يجد مركبا فاخز خشبة فنقرها فادخل فيها الف دينار. وصحيفة. منه الى صاحبه
ثم زجج موضعها ثم اتى بها الى البحر فقال اللهم انك تعلم اني كنت تسلفت فلانا الف دينار فسألني كفيلا فقلت كفى بالله كفيلا. فرضي بك وسألني شهيدا فقلت كفى بالله شهيدا فرضي
واني جهدت ان اجد مركبا ابعث اليه الذي له فلم اقدر. واني قد استودع فرمى بها في البحر حتى ولجت فيه ثم انصرف. وهو في زلك يلتمس مركبا اخر يخرج الى بلده فخرج الرجل الذي كان اسلفه. ينظر لعل مركبا قد جاء بماله فاذا بالخشبة التي
فيها المال فاخذها لاهله حطبا. فلما نشرها وجد المال والصحيفة. ثم قدم الذي كان اسلفه فقال ائتني بالالف دينار فقال والله ما زلت جاهدا في طلب مركب لاتيك بمالك فما وجدت فما وجدت مركبا قبل الزي اتيت فيه الان. قال هل كنت بعثت الي بشيء
قال اخبرك اني لم اجد مركبا قبل هذا جئت فيه. قال فان الله عز وجل قد ادى الذي الذي بعثت فيه الخشبة. فانصرف بالالف فانصرف بالالف دينار راشد. الحديس ده له زيادات ايها الاخوة. على هذا على هذا السياق الذي سقته
في زيادات عظيمة جدا. خلينا ناخد اول سطر كده طيب عشان احنا لسة قدامنا عشر دقايق. ولا ايه رأيكم؟ ناخد اول سطر كده شوفوا يا اخوة القصص جند من جند الله. عشان كده
قلت القرآن ايه؟ قصص. جند من جند الله عز وجل. يعتدل الناس بعد اعوجاجهم بسماعه شيء من الهداية. لذلك اوصيكم ونفسي بالقراءة عن السلف. والكلام ده احنا بنقوله كسيرا كما قال ابن الجوزي رحمه الله كان يقول آآ كان يقول
الحمية في الخلوة. انت عارف الحمية يعني ايه؟ الوقاية يعني. الوقاية خير من العلاج. الوقاية بتاعة الطب دي. كان بيقول الحمية في الخلوة. ولو جمع مع خلوته هذه القراءة عن السلف لكان الدواء الناجح
حتى قيل لعبدالله ابن مبارك رحمه الله يوما قيل له هلا جلست معنا؟ في المسجد يعني فقال وما افعل بمجلسكم انتم تغتابون الناس. اما انا فارجع الى بيتي فاجلس مع محمد وصحبه
صلى الله عليه وسلم ورضي الله عنهم. بيقول بروح هناك افضل اقرأ عن السلف. هو ده يا اخوة اللي يبلورك. انك تعرف اجدادك. ما نبقاش بنتكلم احيانا الواحد يبقى بيزكر اسماء ناس فاشعر كده لما اتفحص وجوه الاخوة الاقيه باصص لي يعني مين ده؟ احنا ما نعرفوش وبيبقى صحابي
اه في كتب في كتب تبتدأ في كتب انك تقرأ عن الصحابة مثلا بكتاب سور من حياة الصحابة اوصي به كثيرا بتاع الدكتور عبدالرحمن رأفت الباشا بعد كده في كتب سلفية بقى كتير في اسد الغابة بتاع ابن الاسير وفي الاصابة لحافظ ابن حجر في تعيين الصحابة
انفسهم في سير اعلام النبلاء في حلية الاولياء الصحابة ومن بعدهم. آآ في الطبقات لاهل العلم زي طبقات السمك تقعد تقرأ عن هؤلاء وعن السلف تتبلور بتلاقي فيك نوع استعداد من جواك بس انت مش عارفه
لما تقرأ عن حد يهيأك له بفضل الله عز وجل. لما تقرأ عنهم تلاقي نفسك ايه تهيأت حتى قال ابو حنيفة رحمه الله ان بعض ان قصص احب الي من بعض الفقه
القصص احب الي من بعض الفقه. لانه لا يكون المرء فقيها حتى يكون متقيا لربه. يكون بيتقي عز وجل وما شز من شز من المفتين فافتى بباطل الا لضعف التقوى في قلبه
قلبه فيه ضعف فيه قلة تقوى لله عز وجل. كده الفقه منوط بالايه؟ منوط بالتقوى. بعض اهل العلم يقول قلت لبعض مشايخي بعد ما طلبت عليه العلم ومروح بقى بلدنا. فقال له هتدرس ايه في بلدكم؟ قال له هدرس فقهي يا شيخ. قال له طب خد بالك يا ابني علشان الفقه
يحتاج الى تقوى. مش يحتاج الى حفز المتن وبس. لا ده محتاج لتقوى. تقوى فالقراءة عن السلف تبلورك. لزلك قال النبي عليه الصلاة والسلام ايه؟ وتسبته. تكون سبب في سباتك. وكلا نقص
عليك من انباء الرسل ما نثبت به فؤادك. نسبت به تتحط في موقف طول ما غيري قعد عارف يعني احنا بنتكلم عن الفلوس والديون والكلام ده سيدنا سعد بن معاذ ده يا اخوة كان مليونير. فاجتمع عليه الديانة مرة واحدة. يعني اللي
ده له عندي فلوس وفلوس في السوق بقى بندورها اجتمعوا كلهم مرة واحدة وكانوا يهودا. سنة بتقول اتفقوا مع بعض وراحوا قاعدين قالوا له طلع كل اللي عليك. طب يا جماعة في وقت وفي اخد ورد قالوا
وما فيش. فحكى زلك للنبي عليه الصلاة والسلام فقال له النبي فقال لهم النبي صلى الله عليه وسلم امهلوه. استنوا عليه شوية. قالوا قال فحطوا عنه شيئا. طب خل الفلوس قليلة شوية. قالوا له لا. لي جنيه اخده جنيه
قال الذهبي في السير فجلس سعد بن معاذ فما قام الا مفلسا. تصور بقى مليونير يقعد قعدة يقوم مش لاقي ياكل راح منه كل شيء. ولم يتغير منه شيء البتة رضي الله عنه. ده سعد ابن معاذ وهو في جرحه الاخير
ايام الاحزاب قال اللهم ان كنت قد ابقيت حربا لرسولك مع الكفار فابقيني والا فافجرهم. لو ما كنتش في حرب بيني وبينهم خلاص فجرها فجر انا مش عايز اعيش. فلما انا اقرأ عن ده وتحصل لي ضائقة مالية استحضر ساعة
ابن معاذ هيحصل له ايه؟ يحصل لي نوع صبر وثبات. ولذلك قال النبي صلى الله عليه وسلم بلغوا عني ولو اية حدثوا عن بني اسرائيل ولا حرج. حدثوا عن بني اسرائيل يعني احكوا حكايات بني اسرائيل. ولذلك حكى لنا عليه الصلاة والسلام حكايات
وسق لنا حكايات وهناك من عند اهل الكتاب حكايات تلك التي لا تكزب ولا تصدق انما تروى للفرجة. كما قال السخوي الله في شرح الانفية بيقول لي انما تروى للفرجة لا للحجة. يعني باخدها ان فيها ملح كده وكلام كويس
انما القسم اللي رواه لنا النبي عليه الصلاة والسلام رواه لنا على ايه؟ عشان كده تلاقي العلماء يستخرجوا منه الاحكام ويستخرجوا لانه وثقه لنا عليه الصلاة والسلام زي قصة جوريج العابد وزي القصة اللي بصددها نحن قصص كتير في الحقيقة وقسم ثالث
من مخرقات اهل الكتاب. اهل الكتاب آآ كان عندهم الايمان بالغيب ضعيف جدا. اخز المادية تحت القهر والذل. كنا من امبارح بنتكلم عن الذل. الذل مش الذل لا الذل المذموم الوحش. الزل ده يا اخوة منبع كل شر. ايه اللي حصل لبني اسرائيل لما يطلعوا
يقول له يأمرهم الله عز وجل ان يدخلوا الارض المقدسة يقوموا ما يدخلوش يعاقبهم الله عز وجل بالتيه اربعين سنة. يخرجوا من التيه يقاتلوا الجبارين. ربنا يفتح لهم يقول لهم ادخلوا بقى القرية
سجدا وقولوا حطة. يعني قولوا اللهم اغفر لنا. انتم واخدين بالكم يا اخوانا. لسه ربنا سبحانه وتعالى انعم عليهم بالخروج من وهم غلطانين عاصيين. خرجوا من التيه. لما خرجوا من التيه ربنا فتح لهم وغلبوا الجبارين بقيادة يوشع ابن نون عليه
السلام اللي هو غلام سيدنا موسى لانه سيدنا موسى مات في التيه هو وابراهيم. هو وآآ وهارون عليهما السلام. حلو؟ فبعث يوشع ابن نون عليه السلام وقتل بهم ففتح الله لهم بلاد البيت المقدس. وغلبوا الجبارين الواحد كان طول بعرض
غلبوهم لما غلبوهم امرهم الله بطقس يدخلون به المدينة. هو النبي عليه الصلاة والسلام لما اتفتحت ام القرى دخل كده عادي؟ لا ابدا. وانما كان على ناقته يكاد عثنونه. العثنون ده اللي هو طرف اللحية كده. يمس متن راحلته
الى موضع وركه. يعني زي ما ما رجلك بتلزق فين في البعير وانت راكب؟ او النبي صلى الله عليه وسلم نزل يعني نزل خالص لحد ضهر البعير كده. وهو وهو يتلو قول الله عز وجل انا فتحنا لك فتحا مبينا. يقرأه عليه الصلاة والسلام يرجع بها اللي خلاها حتى الرواية بتقول ايه
يقول الرواية فيها كم الف مد كده ليه؟ لان الجمل بيهزه فيقول ان آآ الصوت بيضطرب مع الايه مع مع الاهتزاز. انما دول قيل لهم ادخلوا سجدا يعني ركعا. في كلام بعض اهل العلم لتعذر
السجود هيسجد ويخش ماشي ازاي؟ وقيل سجدا على وجهها. المهم يعني خشوا ساجدين وقولوا يا رب اغفر لنا. وقيل اعترفوا بذنوبكم قال الحسن الاوزاعي رحمه الله ارسل ابن عباس الى صاحب له سماه وقال له ما معنى
وقولوا حطة فارسل اليه قائلا يعني اقروا بذنوبكم. شفت اقرار بالذنب بالخطيئة. يفتح الابواب المغلقة ازاي؟ هتقدر تقول انا كويس ومش غلطان والله وانما ابتلى بقدر ايماني وبتاع خلاص. انما لما تقول انا غلطان واخطأت وانا اتوب الى الله
الله يفتح لك ما اغلق ويسهل لك ما صعب. اقروا بذنوبكم. تعرف عملوا ايه؟ دخلوا يزحفون على يعني قاعد على الارض كده ويزحف على رجله زي المشلول كده. الله! آآ يعني في الحقيقة القصة دي من القصص اللي انت لما تقف عليها تتنرفز حتى
تقول اه وبمبي كمان تقول ايه ايه يعني ايه ايه المخالفة ايه ده؟ ايه ده؟ لكن طبعا كما قال ابن حجر رحمه الله ولا يستغرب هذا من قوم قالوا سمعنا
وعصينا ده قالوا وش كده سمعنا انا سمعت كويس جدا ومش هعمل. سمعنا وعصينا. انما القصد يعني ان هو ايه علة بني اسرائيل يا اخي! هم بيعملوا كده ليه لانهم مكثوا تحت حكم فرعون في ذل في انواع ذل. زمنا طويلا
فلما تقعد مزلول زمن طويل يحصل ايه؟ تحصل ان النفس يدخل فيها تشكل اصلها. وانا معلش انا عايزك تاخد بالك لان الاخوة ما سمعوش الكلمتين دول امبارح. وبلاش حديس النهاردة نقوله المرة الجاية احنا نفوسنا ان شاء الله. نفوسنا امشاج امشاج يعني ايه؟ خليط
انا خلقنا الانسان من نطفة امشاج. يعني ايه خليط؟ خليط من الصفات الصفة وضدها يعني تلاقي جواك الشجاعة والجبن. جواك الايمان وقبول الكفر. اه النبي صلى الله عليه وسلم قال كده
قال الله عز وجل يا عبادي كلكم ضال الا من هديته فاستهدوني. نسأل الله عز وجل ان يهدينا وان يسهل الهدى لنا انه انه يعني ايه يعني ايه كلكم ضال؟ مع ان كل مولود يولد على الفطرة يعني قابل للضلالة. انت صحيح مولود على الاسلام وفطرتك نقية
لكن ممكن تتحول وتتقلب وعشان كده كان ازا اجتهد قال له مقلب القلوب عليه الصلاة والسلام. ممكن القلب يتحول يصبح الرجل مؤمنا ويمسي كافرا نسأل الله عز وجل ان يعافينا واياكم والا يقبضنا الا مسلمين. فيها شيء وضده. لما بينزح الانسان تحت ضغط
هائل ما هو الزل ده مصيبة. ده مصيبة. عشان كده بقى تلاقي ان بلقيس لما كانت المرأة عندها عقل في الحتة دي انا بقول في الحتة دي اهو عشان ما حدش هيفضل يقول لك اهي مرأة اهي وتولت وكانت اميرة ومش عارف ايه ده كان عندها تمانين الف مستشار. وفي النهاية حكمت غلط
بكلمك جد حكمت غلط منين؟ الكلام ده بقوله من عندي ولا انا متهور؟ مش متهور ولا حاجة اقول لك حكمت غلط ازاي؟ انها بتعمل آآ حرب مع نبي مع في نزرتها بقى انه ملك. سيدنا سليمان ملك فقط يعني. انه ملك معه
اسلحة غير معتادة. سيدنا سليمان معه الريح. ومعه الجن ومعه الطيور. ومعه ومع مش كده؟ ده ملك مين اللي يقدر عليه ده؟ تقومي بعقلها بقى وصلها لحد فين؟ قالت اما ابقى اما ارشيد
حاجة يا اخي! حاجة عجيبة جدا! عشان تعرف بس ليه النبي صلى الله عليه وسلم من قال لا يفلح قوم ولو امرهم هتعمل كده ترشي بقى مين؟ طب ترشي بايه؟ ده ما تعطيه من شيء الا وقد مكنه الله من جنسه اضعاف ما عندكم
ولا لا؟ ما هو ده الارض بتطلع له كنوزها والجبل ما آآ جبل نفسه يترنم مع كان يترنم مع داوود عليه السلام. وقد ورث سليمان داوود عليه نسأل الله عز وجل ان يرينا هذه
وجوه الكريمة. وعلى رأسها وجه الانور محمد. عليه الصلاة والسلام. يعني آآ لكن في الحتة دي انا عايز اقول لك موافقة ان في الحتة دي ايه صح الرجل الشيخ وليد السياق القرآني بقى سيدنا سليمان قال له ايه؟ استعجب قوي انتم بتفكروا ازاي؟ قال اتمدونني بمن؟ جايين جايين لي انا تقولوا لي انا الكلام ده
انتم مش شايفين ولا ايه؟ عشان كده حب يوريهم بقى اللي هات العرش بتاعها اللي سابت في الارض بخرسانة ده. هاته تعال هتيجي تشوفه هتعرف انا مين هتعرف ايه الزي الزي اولاني الله عز وجل. انتم مش واخدين بالك. فالقصد انها في الحتة دي بقى عملت ايه؟ عملت مقايضة
زل ولا النفس؟ قال لك اصل ما فيش نفس تصلح بذل. والا تبقى مسخ مسخ لو قعدت قعدت كده ترزح تحت هزا تحت هزا الداء تبقى ايه تتمسك تلاقيها تبقى حاجة تانية. عشان كده طول ما انت داخل خارج من البيت قاعد تقول اللهم اني اعوذ بك ان اضل او اضل او اذل او اذل. ولا
حتة زل قد كده. فبنقيس في الحتة دي بقى فكرت. قالت حيجي ان الملوك اذا دخلوا قرية افسدوها وجعلوا اعزة اهلها اذلة في بعض التفاسير ان الله صدق قولها وقال وكذلك يفعلون. اه فعلا. نعم
ازل ازل. من الزلل. ومن الذل. هقول لك دلوقتي فهمتي؟ اصل الواحد في هزا الزمان بقى يخاف من الاخوة. يقول لك هي بالزين عاجبك القصد هي بالسين. المهم ان احنا ما نختلفش. نسأل
الله عز وجل ان يجعلنا اخوانا في الدنيا. وان يقلبنا على سرر متقابلين في الاخرة. القصد ايها الاخوة ان بلقيس قايدت هو انا اعيش ولا هما الاتنين دول قد بعض؟ ايوة. اه. فقالت لا ده لو دخل هيزلني اديلو كل اللي عندي بس اا اكتر
فقبلت الهدنة مع ان عندها عتاد جامد اوي. بس قالت لا اهادنه احسن لي. انتم واخدين بالكم يا اخواننا من الموضوع ده اللي حصل مع بني اسرائيل من نفوسهم اتمسكت جامعة انتم عارفين بقى لما يحصل عارف لما الويندوز يضرب عارف ده والله
بكلمك جد مع ان انا اقل الناس خبرة في موضوع الكمبيوتر ده. بس يعني يعني اما تلاقيه ايه تدوس على على البتاع طار. كان بعض الاخوة اول ما ما اشتريت كمبيوتر حصلت لي حاجتين
مبسوطين يعني اقوله لكم؟ اقولها لكم. انا برحب باحكي لكم عن اه دواخلي اهو. لقيتهم اول اما جاب الكمبيوتر لقيت واحد من الاخوة واحد اللي هو الخبرة بقى داخل قال له هتعمل ايه؟ قال له لا الهندوس ده كده وقع احنا هنسطب ويندوز. فانا قلت نسطب
انا اللي افهمه ايه؟ نشطب. الكلمة اللي في القاموس عندي نشطب. فقلت يمكن يكون الاخ دلدخ والله يا اخوة ده حصل. قلت يمكن يكون الاخ دلدغ وهي المفروض ايه نشطب يعني. فالمهم قالوا لي طب خلاص مش عارف الكمبيوتر ده مش نافع وهنجيب واحد غيره ولا ايه؟ كان ايام بقى
كانت الكمبيوتر لسة بتعرج يعني فهنجيب واحد غيره طب تعالى نزلنا عند الراجل عشان نجيب واحد غيره وبرضه الاخوة اللي فاهمين يتفاوضوا وبتاع دخل لواحد تاني عليهم طب انت عملت ايه؟ شطبت ويندوز؟ والتاني برضه والدك ولا ايه؟ هو الجماعة كلهم بقلودها
اتاري الحقيقة هي ان انا اللي الدخ. الموقف التاني بقى ان انا قلت ايه يعني انا ما تقعدش كلمني بقى كله انجليزي كل حاجة بقى والويندوز والاوفر والكلام ده. لا ما
الكلام ده ما تكلمني عربي. وانتم تعلمون ان كلام الانجليزي في غير حاجة ايه؟ مكروه. قال شيخ الاسلام ابن تيمية هزا يكره لان انت لازم تعتز باللغة العربية. وانا والله يا اخوة اتمنى عليكم ان انتم تفكروني ان احنا نعمل بحس في اللغة العربية وعلاقتها بالاسلام
ان سقوط اللغة العربية سقوط للدين. ان شاء الله يعني بس الاخوة يفكرونا في ده وانا اقول لك ايه في علاقة قوية جدا مسألة اللغة عشان كده حتى تلاقي الدول كده يمسك في لغته دي لان دي هويتي. لو ما حصل حاجة يبقى لو لغتي راحت يبقى انا رحت. فهل قصدي
ما تسمعناش يا عم اللغة العربية. قال لي طب انا اقول ايه طيب طب انت قل لي انا اقول ايه. طبعا التاني اتعقد مني بس بقى يعني قلت له الويندوز يعني ايه؟ قال يعني النوافز. قلت له
خلاص قل لي هسطب لك نوافز. والسيد رومي يعني ايه؟ قال لي يعني غرفة ادارة الاسطوانات المدمجة. قلت له برضه قل لي كده. يا عم انا يا عم وانت الناس كلها بيقول لك كده ما فيش الا انا بس. هتيجي تتعب عندي. فالاخ قام ربنا يجازيك خير في الحقيقة تعب جدا معي. لحد في النهاية ما عفوت عنه لما لقيته
طبعا تعبانة ويقول لك هات الاسطوانة نحطها فين؟ نحطها في غرفة ادارة فعارف تويندوز لما يضرب اهي دي الفطر لما تضرب والعياز بالله. يحصل ايه؟ تطلع كل الاخلاط اللي فيها. تلاقي الواحد جريء وجبان. مؤمن وكافر
مسلم وكافر مؤمن ومنافق. واخد بالك؟ خليه قاعد يتلون كده لأ قاعد يتلون عشان كده هو ده من سبب اضطراب وعدم ثبات الايمان. عشان كده كان من امارات ثبات الايمان الا تتلون. يبقى لك وش واحد. وجه واحد
وهيئة واحدة ومنهج واحد تعيش وتموت عليه. تعيش فلان تموت فلان زي ما انت كده. فبني اسرائيل حصل لهم صفات صفات متضادة من كتر البلاء وتربص البلاء وما انت عارف بني اسرائيل دول الاذلال كان عندهم من كل وجه. القوم دول مهمشين جدا جدا
آآ نمرة واحد نمرة اتنين ان هم ارواحهم ببلاش. لقى اللي هو ملكه هيروح. قالوا هنعمل ايه؟ طب مين اللي هيعمل؟ قالوا له طفل صغير هيطلع قال خلاص موته كل العيال الصغيرة. يا سلام كداهو اه كداهو. طب الناس دي ما عندها مشاعر برضو لا ولا خالص موتوهم كلهم. قالوا له
طب عايزين حد يخدمنا طب ما احنا مش هنلاقي حد يخدمنا وهم دول بنوا اسرائيل بيخدمونا. قال خلاص نموت سنة ونسيب سنة. انت واخد بالك الراجل بينام يصحى الصبح يدي فروان
تصور بقى لما انت تبقى في الموضع ده وتحس ان انا حد بيتصرف في كده. دي حاجة صعبة جدا. نمرة تلاتة ما لوش في الموارد. راجل دايما تعبان عشان كده
بني اسرائيل بصت لحولي نساء الفراعين حلي بيطلع من الارض وبتاع المفروض بتاع الدنيا كلها لأ هم دول لده بس واحنا الباقيين لأ. فدول باصين في دار وده اللي حصل فيه ضلال بقى انه بصوا للطرف اللي فيه فرعون فحصل لهم طرف برضه. عشان كده تغيرت نفوسهم. لكن كان الاصل هو الاذلال العنيف
الزي جعل نفوسهم جبانة مستزلة مستحقرة لا تفرق بين الدني والعلي انما تصل الى مرغوبها. وعلى النحو الاخر صارت نفوسهم قاسية. شديدة اكبادهم كسيفة انت ليه قاسي جدا. ازاي جمع بين الجبن والقسوة؟ اه ما هو كده واذا الجبان خلا بارض دعا
اه للقتال والمبارزة في بيت شعر المتنبي بيقول كده يقول لك الجبان ده لما يبقى واقف لوحده يقول لك الممبارز ما حد يحاربني انما لو هو في وسط ناس مش هيفتح بقه. فبقوا
سار القوم على هزا على هزه الناحية فاضطردت النفوس بقى متمرد على امر الله عز وجل. خش ساجد يقول لك لأ انا شايف ان انت عايز خضوع يعني؟ اه عايز خضوع
الاخضع اني اخش زي المكسحين كده. هو ابن عاشور بيقول كده في التفسير. التحليل والتنوير بيقول كده. بيقول شافوا ان ده وضع اني اخش زاحف على على على يا ازحف على المقعدة كده. طيب قولوا حطة قالوا حبة حنطة في شعر
يعني ايه الكلام ده؟ زي ما انت صعب تجيب شعرة راس وتربط بها القمحاية لان القمحاية مدببة من الجناب تربط من النص يروح الخيط يتسلد كده فده صعب جدا ولزلك عايز اقول لك ان عملية التوبة عملية شاقة وده يستلزم هزا التأويل انك تصادم امر الله عز وجل كده؟ اه
ده انما كان بسبب الذل نزوحه عشان كده يا اخوة تعرفوا الحسين قتل ليه؟ عشان ما تزلش الحسين اقرأ كده عن الحسين قال عبيد الله ابن زياد امير العراق قال له طيب انا ابعتني ليزيد ابن معاوية يزيد
احترمني وهيعرف قدري وحنعرف نتفاهم مع بعض. ويزيد اصلا ما لوش يقتله. ده هو المهم يعني قال له فعويد الله ابن زياد قال له لأ انا هفضل كده احط في ايدي
ايثار من الفضة برضه لائق بك انت ابن بنت النبي عليه الصلاة والسلام. فهحط لك كلبش فضة يعني مش حاجة وحشة وبعدين ابعثك ليزيد. انما تيجي عندي وتمشي كده مع نفسك لأ ما ينفعش. فسيدنا الحسين قال انت تحط الكلبش في ايدي انا
معتقد اني ممكن امد ايدي لك تحط لي كده هو قال له لا مش ممكن. طب العالم الشيعة سابوه مشيوا. الشيعة يروح اتناشر الف سابوه ومشي وبقى لوحده في ال بيته فقط. قال برضه مش راجع لا يمكن. ووقف رضي الله عنه الى النهاية حتى قتل رضي الله عنه. القصد ايها الاخوة
ان الانسان يأخذ من حكايات هؤلاء القوم العبرة والعظة. وان القصص شيء محبب الى النفس تتبلور النفس معه. فهذه قصة من القصص التي امر امرنا النبي عليه الصلاة والسلام او حكاها لنا النبي صلى الله عليه وسلم فيها من من العظة والعبر الشيء الكثير لكن ان شاء الله عز وجل
نؤجله الى اللقاء الاتي. ان شاء الله عز وجل. هو الشيء لما بيقدم احنا قعدنا نجد بقى انه للاخوة عايزين نقول صفة النبي عليه الصلاة والسلام. عايزين نقول صفة النبي عليه الصلاة والسلام. عايزين نقول صفة النبي قعدنا دروس كتير نقول كده. فكانت الدروس اللي بين يديها دي تحضيرية
الايه؟ الاخوة بقوا مشتاقين اوي فكل كنت كلما زكرت لهم صفة صلوا علي. عليه الصلاة والسلام. غالبا يعني وتلاقي الاخوة قاعدين فلعل ده يكون تحضير لانك تقعد تشوف العجيب لان الراجل ده عجيب فعلا صح ولا لأ؟ اديكوا سمعتوا الحديس رجل عجيب فعلا فان شاء الله عز وجل ان آآ
آآ نذكره ان شاء الله في اللقاء الاتي. الاخ بيقول لي هل يلزم الداعية في كل مناسبة وفي كل وفي كل عام ان يزكر الناس في خطبه ودروسه بخطورة الاحتفال باعياد النصارى واليهود واهل الكتاب يعني. آآ ام ينشغل بما هو فيه من سلاسل دعوية ونحو ذلك. يعني كان الاخ عايز يقول لي ايه ما ضيعش
وقتي في لأ الاولى ان احنا نعمل ايه؟ لا ده احنا بنقول ده ولاء وبراء. مش كده ولا لأ؟ ده انتقاد لازم تبين فيه. الاخ بيقول اسألكم الدعاء لاخ الزوجة لان آآ ستجري عملية جراحية كبيرة غدا. في مستشفى الدمرداش
نسأل الله عز وجل ان يمسحها بيمينه المباركة الشافية. وان يعليها الى العافية. وان يجعلها قرة عين لنفسها ولزوجها ولذويها. عليكم السلام ورحمة الله وبركاته. الاخ بيقول انا بتصدق كل يوم بجنيه. فهل الافضل اني اتصدق كل فترة مثلا بحاجة
اكبر يعني كل فترة تتصدق بعشرة جنيه ولا تصدق كل يوم؟ خير الاعمال ادومه. وان قال كل يوم يتكتب لك صدقة احسن لك ولا لا وبعدين الصدقة غنى. كل ما تتصدق يعني انت بقى لك كل يوم بتتصدق. هتلاقي نفسك ربنا رزقك. وان شاء الله تحقق املك في انك تتصدق بمبلغ كبير ان شاء الله
عليكم السلام ورحمة الله وبركاته. بيقول لي تقول ايه في الاب الذي يبعد الاخوة عن بعضهم انا ما قولش للاب حاجة وانما نقول للاخوة ما تبعدوش عن بعض يعني قد يكون
خلق الاب مسلا بيبقى عصبي في موضوع حد مدايقه وحد بيبره فتلاقي المعاملة تتغير يكلم ده على انه يبعد ده مسلا مسلا يعني فده له زروفه. وابوك هو ابوك. مهما اخطأ ومهما حصل ومهما آآ وآآ كده. فاحنا بنقول
الاب حاجة وانما نقول احنا بقى مع بعض نعمل ايه؟ نقرب من بعض ونزور بعضنا ونكلم اخواتنا احنا نبر بعض الواحد ممكن يصبغ الشيب صبغ الشيب سنة. سنة مؤكدة عند بعض اهل العلم
طالب في في جامعة بالصين متفوق دراسيا جدا وزملاؤه يكثرون التصفيق له. آآ حين يبدو منه شيء او يعني آآ اما يحل صح او حاجة فهو عايز ينكر عليهم فمازا يفعل؟ طيب ازا كان الجماعة اللي بيسقفوا دولت جماعة صينيون يعني غير مسلمين هو
شايف ان التحية كده انا هقول له ايه؟ هقول له لا يجوز التصفيق. هيقول لي ليه؟ اقول له لان النبي صلى الله عليه وسلم قال انما التصفيق للنساء. هيقول لي مين النبي عليه الصلاة والسلام
ما همش شيء شيوعيون انا اعرف بعض يا اخواننا راح عمل صفقة كده هناك فلقى السكرتيرة بتاعة المدير الشركة اللي عمل معها الصفقة دي بتقول له انت الهي فطبعا الاخ قال لي انا حسيت اني هقع من طول. الهيك مين يا بنتي؟ قالت لي طالما بتجيب لنا فلوس يبقى انت نعبدك
ما هو دي بقى في الحقيقة ضحالة العقائد. عشان كده يا اخوة غياس المسلمين للبشرية بايه التوحيد. بالتوحيد. انك تبث فيهم التوحيد. تبث فيهم العقيدة. تبث فيهم هو ده ده الغياس الحقيقي. الحقيقي. فالقصد ازا كان هم
هو ده رخصهم بيعملوا كده فخلاص لكن انت بقى ينكر عليك لما هم سقفوا لك وانت تفضل بقى آآ تحييهم والحاجات دي انما لو كان بقى لو كان هو مسلا آآ ناس مسلمين قل لهم حكم النبي صلى الله عليه وسلم كده قال انما التصوير مش النبي عليه الصلاة والسلام صلى صلاة
آآ آآ صلى ابو بكر وقد تأخر النبي صلى الله عليه وسلم في صلح بين بني عمرو بن عوف. فصلى ابو بكر رضي الله عنه. فجاء النبي صلى الله عليه وسلم حتى دخلوا في الصف واستوى
فلما آآ ادرك الصحابة ان النبي صلى الله عليه وسلم دخل اخذوا يصفقون عشان سيدنا ابو بكر ياخد باله. وكان ابو بكر اذا صلى لا يلتفت رضي الله عنه. فلما اكثر الناس التصفيق التفت فرأى رسول الله فرجع القهقرة
فاشار اليه النبي صلى الله عليه وسلم ان ابقى مكانك فرفع يده فحمد الله ثم رجع وتقدم رسول الله صلى الله عليه وسلم وصلى بنفسه فلما انتهى النبي صلى الله عليه وسلم من صلاته
قال لابي بكر ما منعك ان تثبت اذ امرتك؟ قال ما كان لابن ابي قحافة ان يصلي اماما برسول الله صلى الله عليه وسلم. فقال قال له عليه الصلاة والسلام قال وما بالكم تصفقون؟ ما انتم بالكم قاعدين تسقفوا كده من رابه شيء في صلاته فليسبه
فانما التصفيق للنساء. طب حد يقول لي ده النبي بيقول من رباه شيء في ايه؟ في صلاته. ايوة ما خد الشق ده بقى خد الشق التاني. بيقول ايه الشق التاني؟ فانما التصفيق صفة يعني فيه صفة يعني. في الصلاة ولا غير الصلاة
للنساء عشان حتى انت لما تلاقي راجل واقف بيسقف بتحس بحاجة كده صح؟ لما تلاقيه واقف مسلا لا سيما بقى ازا المسألة بقى يعني زادت العملية فبدأت دماغه تتهز مع التصقيف
فتحس انه خلاص ده بيرقص كده. مش كده ولا لأ؟ هم؟ اه العلماء بيقولوا تصفيق النساء بعضهم قال التصفيق اللي احنا عارفينه ده. اللي هو بطن اليمنى في بطن اليسرى. وبعضهم قال كده الصباعين دول على ضهر الايد
كده. واظن زكروا صيغ اخرى بس الحقيقة لا تحضرني زكرها النووي رحمه الله في في المجموع هل يجوز عليكم السلام ورحمة الله وبركاته هل يجوز ان مسلم يبغض مسلم لشيء ما؟ لا لا يجوز الا ان
ابغضه لمعصية الله عز وجل انما دون ذلك لا. عشان كده يا اخوة عمل الشيطان في التحريش بين المسلمين والنبي صلى الله عليه وسلم سوى بين التحريش احنا خلصنا ولا لسه؟ فاضل تسعة باقي؟ والنبي عليه الصلاة والسلام سوى بين
اين التحريش وبين عبودية غير الله. تصور؟ قال النبي صلى الله عليه وسلم ان الشيطان قد ايس ان يعبد من دون الله عز وجل ولكنه يعمل بالتحريش بينكم. لما تلاقي الاخوة بقى كاره بعضهم بعضا. واحد مش مطايق كلمة من اخوه
الكلام ده ما ينفعش. كل امر وقع فيه بين اهل العلم نقاش وخلاف فلا يزال امرا مختلفا فيه الى يوم القيامة. صح ولا لأ؟ طالما امر جذوره لو عند السلف اختلفوا يبقى هيفضل فيه خلاف
ما فيش حد هيقول انه اجماع تاني ابدا. وكل امر اجمع عليه فلم يزل مجمعا عليه الى يوم القيامة. يبقى انا لازم ارشد معه الفكرة ان انا دلوقتي وبعدين على فكرة اكثر الغلط الان غلط فكرة. يعني تلاقي واحد فاهم غلط. مش
مش وهو ده يا اخوة طبيعة الفتن انها بتاخد من العقول حتة كده. فتلاقي الواحد راح عامل عملة ولزلك تلاقيه بعد كده ازا فاء اندم. يقول لك انا ما دام مش ممكن اكون عملت كده. هي الفتنة كده. لزلك يقال فتن البصر يعني شاف غلط. يبقى اللي جاي ده
اه محمد انا اشوفه اقول لك اللي جايز يا احمد. والله العزيم اللي جاي يا احمد. اقسم بالله اللي جاي احمد. اقسم بالله تاني اللي جاي احمد. واخد بالك؟ ويطلع لي جاي ايه
حسن ايه؟ مش احمد ولا حاجة. يبقى آآ يقال فتن بصره يومها. عشان كده ممكن تلاقي حد تقول لك والله العزيم هو كزا ومتأكد من كده ده محتاج لشيء من اللين. انك تمسكه طب في ممكن افهمك؟ طب مش هفهم خلاص ما تفهمش
وانا لا اتبعك ولا لا؟ مش هامشي على اللي انت فيه لكن في النهاية احنا اخوة انا اختلفت معكم المسألة والتسعة وتسعين احنا اخوات ليس عشان كده يا اخوة لا يفرق بين المرء واخيه بشيء البتة الا الخروج عن الاسلام. ساعتها تفرج
انما يبقى في بعض البغض لمعاصيك طبعا في مش كده ولا لأ؟ ده موجود يبقى موجود. لكن ان يبقى انتهى ما بيني وبينك مسلا لا سيما ازا كان الانسان متأول وغلطان. حتى لو كان مخطئ بس متأول. يعني عنده فكرة حتى لو غلط
بيقول لك بقى ان في ناس بتبغض اه دي بقى مسألة بيقول ان ان في ناس بتبغض بعض الرموز من اهل العلم. احنا قلنا في اللقاء اللي فات وقلنا الكلام ده كتير. قاعدتنا في مش قاعدتنا ولا حاجة. قاعدتنا ايه؟ بمن انتم وحتى
سيكون لكم عنده. القاعدة اللي موجودة بقى بتاعة السلف يعني. بتاعة السلف. بيقولوا ايه؟ الحر من راعى وداد لحظة وانتمى لمن علمه لفظه يبقى عندنا نحن ننتمي لمشايخنا ولا نقدسهم. انا نفسي ان انت تحفز الحتة دي. ننتمي لهم ولا
قدسهم يعني مش لازم كل اللي قاله صح ممكن اخالفه في مسائل. ابن القيم رفع ايده كده لابن تيمية وقام قال له ابن تيمية كان بيقول مؤخرة الدابة انها يبقى لما يقال ايه ؟ دبر الدابة منها. يبقى لما تقول ايه ؟ من قال دبر كل صلاة اللهم انت السلام ومنك
ابن تيمية يقول لك تقولها فين دي؟ قلها قبل ما تسلم. شفت كده؟ ابن القيم قال له لأ. مش دبر كل شيء منه ولا حاجة ممكن اقول دبر الشيء ويكون منفصل عنه
والقياس في زلك قياس مع الفارق وخد وادى ومات وعاش ومات وهو مقتنع بمخالفة شيخه صح ولا لأ؟ بس يقول لك قال ابن تيمية قدس الله مش كده ولا لا؟ يبقى ده قد يكون. وكل انسان ايها الاخوة لو قرأت في فتنة علي بن المديني هتزل
عارفين علي ابن المدين قال ابراهيم الحربي رأيت علي ابن المدين واضعا طرف ثوبه في فمه. يعني واخد ديل الجلابية في بقه زي ما بيقولوا ويعدو طالع يجري فقلت الى اين؟ قال ادرك الصلاة خلف ابي عبدالله قلت احمد بن حنبل
بل قال احمد بن ابي دؤاد فقلت لا جرم والله لا اروي عنك بعد اليوم. يبقى انا ممكن والله لا اروي عنك بعد اليوم. والله لا احضر مجالس بعد اليوم والله ما دا لو كان دا اللي هو قال له لا اروي عنك ليه ؟ لان هزا الامر ما بقاش آآ ما بقتش فكرة دا بقت عقيدة
كده رجعا وده بقى لما تفحص في ترجمة علي ابن مدينة تلاقيه اقتنع باحمد ابن ابي دؤاد شوية. وبعدين فاق. ولولا الاخلاص كما قيل عن الغزالي ولولا الاخلاص ده تلف. فهو ربك عز وجل يدرك عباده بايه؟ بما وقر في قلوبهم. لهم بقى مع الله حال انت ما لك انت
مش شغلك انت ده له مع ربنا حال. فلزلك اهل الفضل ازا زلوا فضلا بقى على ان واحد ما يبقاش فاهم موقفه اصلا. يعني هو مش فاهم زي ما احنا قلنا اللقاء اللي فات ده بعض الاخوة يقول لك ايه
والله احنا بقى اصل في بعض الصمت احنا مش واخدين بالنا طب ما تسأل. ما تروح اسأل. ولا انا غلطان قل لي انت غلطان اتجرأ كده ووريني نفسك. لا صحيح يعني واحد يقول لك انت والله ما حدش بيتكلم في الموضوع الفلاني. طب ما تقول له ما تكلمش ليه في الموضوع الفلاني
وان سكت فله في الصمت ممدوح خلاص مش هنقول كده بقى خالص هنقول ايه سكت وغلطان. ده قضى على بحر فضله ولا ايه لأ عشان كده بقى لما الراجل قال لاحمد ابن حنبل رحمه الله احمد بن حنبل اللي اتكوى في فتنة خلق القرآن ده اتضرب بسبب آآ لو قلنا بقى
سبب ايه؟ هنقول طب ما هو علي ابن المديني كان يمالؤه اهو مش كده؟ وضعف له حديس لما احمد بن حنبل سمع تضعيفه قال ما حدش يجيبها دي اللي عليه من المديني بس. انت واخد بالك
ومع زلك واحد بيقول له اروى عن علي ابن المدينة قاعد زهير بن حرب ابو خيسمة رحم الله الجميع. فقال لا ولا كرامة. اوعى تروي عنه. فقال احمد ابن حنبل ان لم تجد الله فروعا. شايف الانصاف ده والاعتدال بيبقى في هدوء النفس. اكثرنا
احيانا بينتصر لنفسي وكده. انا برضو عايزك بس تبقى فاهمني. ان انا ما باقولش ان فيه ان لأ ده ده المشايخ ما بيغلطوش. لا ده بيغلط ويغلط غلط فاحش؟ اه
فاحش جدا ايوة ومنيل بستين نيلة كمان مش بشر بني ادم فنحن نخالفه لكن بقى ما تتطورش العملية انك اه ده ازا كنت متسبتا لكن في الحقيقة كسير من الاخوة احيانا ما بيبقاش اه بتبقى مشاعر يعني هو مش عارف هو اه هو زعلان ليه
طبعا الكلام ده مش عاجبكم. عارف الاخوة طلعوا برأوا لي كده واحد يعوج دماغه والتاني يرفع حجبه وبتاع يبقى خلاص بيقول لي ايه معنى الكلمة دي؟ ليست النائحة كالثكلى كالنائحة المستأجرة. النائحة دي
متنوح يعني كانوا بيجيبوا واحدة زمان تنوح على الموتى تعرف تقول كلام سجع كده يا سبع يا جمل يا بتقول بقى ورا بعض كده فكانوا يجيبوها تنوح على ميتهم شوية
فالست دي طبعا لما تنوح مش جاية تسمع يعني مش جاية مسلا تقعد في القعدة كده وبعدين هو اللي مات مين يقول لك مات فلان تقول لي يا فلان يا سبع يا فلان يا جمل يا فلان يا بتاع هاتوا بقى اليومية وتقوم تمشي
لأ طبعا وانما لازم تبين حاجة فتروح عاملة نفسها بطاعات. اللي هو عدة الشغل يعني. انما الست اللي ابنها مات دي حاجة تانية مش كده ولا لا؟ انا مرة حضرت جنازة اخ شاب كان لا زال شابا رحمه الله. نسأل الله عز وجل ان يرحم موتانا. امين
وان يفك اسرانا. اللهم انس المأسورين وانت ارحم الراحمين. فالاخ ده فضلنا واقفين وسابتين يعني هو كان صديق لنا وكنا ثابتين الحمد لله ومع انه عزيز علينا يعني. حتى سمعت امه من الداخل كده بتقول انا ما كنتش بتعشى
لما ييجي يتعشى معه. وقالتها بنبرة مختلطة بالبكاء. فما تركت احد من الواقفين الا خضع او بكى الست اللي بتنوح بتقول كلام اعظم من كده ولا لا؟ بس لا تؤثر فيك لانك حاسس ان هي آآ ان هي عشان كده طبعا دي نسأل الله عز وجل ان يسترنا
واياكم فده بيقولوه الانسان المتصنع. يعني اللي هو اللي هو عامل نفسه خاشع. فبيقولوا ليست احد السكلى كالنائحة المستأجرة. ارجو ان تدعوا لي ولصديق لي بالهدى والالتزام. او جزاك. عليكم السلام
نسأل الله عز وجل ان يهدينا واياكم. وان يلزمنا الحق واياكم. والله في الحقيقة انا مش عارف تحديدا دلوقتي انا هعتكف فين؟ ولكن اه آآ ولكن آآ انا ارجو على الله عز وجل واحتسب على الله عز وجل ان يحملنا جميعا ونعتكف جميعا في الحرب
وما زالك على الله بعزيز وما هو منه ببعيد سبحانه وبحمده. ولا حد شاكك؟ نسأل الله عز وجل ان يحملنا هذا العام ان يجمعنا هذا العام في عمرة رمضان. وان يجمعنا هذا العام في صعيد عرفات. اللهم ارزقنا الحج والعمرة. وتابع لنا بين الحج والعمرة يا ارحم الراحمين
ثم لا زالت مباحثات الاخوة في مسجد بلال بيحاولوا ان هم حتى قالوا لي ممكن نتكلم حتى عن الاعتكاف المسألة تمشي فهنشوف بقى يمكن مسلا موضوع الاعتكاف والمسألة فيها محاضر دلوقتي. هنشوف ممكن تبقى كده ولا لأ. عايزين بقى لأ بس الاخوة يقعدوا لو سمحتم لو سمحتم. شكرا
اخ اول مرة ييجي من الجنب ده يرفع ايده. الاخ ابو نضارة اللي هناك ده خد ادي له اللي هو ابو قميص اسود. من الجنب ده ده الاول الجنب ده الاول خد ادي الاخ ابو يوسف المخطط ده. انت اول مرة ده انت اقدم مني انا. بس اقعدوا يا اخواننا اقعدوا عشان المسجد. حق المسجد
اقعدوا لو سمحتم اقعدوا. اتفضل. خد ادي اتفضل. ادي سمير ده بقى. اه والله. معك تلاتة. خد تلاتة اهو